መንግስቲ፡ ዘይሕጋዊ ዝውውር ባጤራ ብምህላዩ ነዚ ስጉምቲ ክወስድ ከም ዝተገደደ ይገልጽ። በዓል ሞያ ስነ ቑጠባ ዶክተር ጉቱ ድማ፡ ሕጂ ዘሎ ኩነታት ኣብ ግምት ብምእታው፡ ካብ ባንኪ ወጻኢ ዝኸውን ናይ ባጤራ መጠን ምግዳብ ዘይሕጋዊ ዝውውር ገንዘብ ንምዕጋት ከም ዝጠቅም ይሰማማዕ። ነዚ ከረድእ እንከሎ፡ "ቅድሚ እቲ ለበዳ ምምጽኡ ሰብ ከም ድላዪ ይንቀሳቐስ ነይሩ። ገንዘቦም ብካሻ ጽዒኖም ናብ ሃርጌሳ፣ መተማ ይኸዱ ነይሮም። ሕጂ ግን ብምኽንያት እቲ ቫይረስ ሰባት ከም ድላዮም ክንቀሳቐሱ ኣይኽእሉን። ስለዚ ባንኪ ክጥቀሙ ይግደዱ ኣለው ማለት እዩ" ይብል። ወሲኹ፡ "ሓደ ሰብ ናብ ባንኪ ኣታዊ ዝተገብረ ባጤራ ከውጽእ እንትደሊ፡ ወጻኢ ዝተሓተተ ጨንፈር ባንኪ ብዙሕ ገንዘብ ስለ ዝተሓተተ ስራሕ ደው ኣቢሉ ኣሎ ማለት እዩ። እቲ ውልቀሰብ ድማ ክንዲ ዝኣክል ገንዘብ ካበይ ኣምጺእኻዮ ተባሂሉ ይሕተት። በዚ መልክዕ ክትቆጻጸሮ ትኽእል ኢኻ" ክብል እቲ ውሳነ ክህልዎ ዝኽእል እወንታዊ ጎኒ የረድእ። ኣቶ ዋሲሁን ብወገኑ እዚ ውሳነ ሕማቕ ከም ዘይኮነ ይዛረብ። "መንግስቲ ናይ ባጤራ ቐረብ ክቆጻጸር ይግባእ። ብዙሕ ገንዘብ ኣብ ዕዳጋ ክዘዋወር ከሎ ዝቕባበ ዋጋ ይፍጠር። ትኽልከለኛ ዘይኮነ ገንዘብ ካብቲ ሓቀኛ ገንዘብ ንምፍላይ'ውን ኣጸጋሚ እዩ" ክብል መንግስቲ ነዚ ንምቁጽጻር ዝወሰዶ ስጉምቲ እዩ ኢሉ ይኣምን። "እቲ ውሳነ፡ ውልቀሰባት ጥረ ገንዘብ ክሕዙ የብሎምን እምበር ከንቀሳቕሱ የብሎምን" ዝብል ኣይኮነን ዝብል ኣቶ ዋሲሁን፡ ድጂታላዊ ብዝኾነ መገዲ ስርዓት ዕዳጋ ክፍጸም ዘኽእል ኣሰራርሓ እንተሃልዩ ብሞባይል፣ ኤቲኤም ወይ ቼክ ክፍጸሙ ዝኽእሉ ልውውጣት ጠጠው ክብሉ ኣይተገብረን ኢሉ። ብሰንኪ ኮሮናቫይረስ ምንቅስቓስ ኣብ ዘይረኣያላ ከተማ ሮማ፡ ህይወት ከመይ ኣሎ?
